Exqrch/javanese-Komodo-pixelgpt huggingface dataset:
Sanajan makaten kèju punika saged tahan dumugi seminggu manawi dipunkom wonten ing toya mawi sarem Mozzarella mawi kadar toya ingkang andhap saged dipunsimpen wonten ing kulkas dumugi sewulan lan saged tahan langkung dangu manawi dipunsadé mawi kemasan hampa angin
Mozzarella mawi kadar toya andhap ingkang sampun diparut saged dipunsimpen dumugi 6 wulan
Kèju punika dipun-ginakaken wonten ing pizza, lasagna, utawi dipuntedhi mawi irisan tomat lan basil ing sajian "insalata caprese"
Mozzarella kapisan dipundamel ing celakipun Naples, Italia kanthi ngginakaken susu kerbau
Kala punika kathah kerbau ing tlatah padésan ingkang dipun-ginakaken kanggé ngangkud barang ugi kanggé ngluku
Miturut legenda, kèju Mozzarella kapisan dipundamel kanthi boten sengaja
Wonten ing ingkang nibakaken dadih dhateng ember mawi toya panas ing satunggaling pabrik kèju ing Naples lan dados kèju Mozzarella ingkang dipunmangertosi sapunika
Amargi dipundamel saking susu ingkang boten dipun"pasteurisasi" lan dèrèng wonten lemari ès lajeng kèju punika boten saged awet lan boten saged dipunkintun marang tlatah njawinipun Naples
Nalika tèknologi wiwit mekar lajeng kèju punika saged dipunkintun dhateng tlatah-tlatah sanèsipun ing Italia
Padatanipun mozzarella mawi wujud bunder kados bal, nanging kathah wujud sanèsipun saking kèju punika, kados ta ""Bocconcini" (suapan), "Ciliegine" (ceri alit), "Nodini" (simpul alit), "Pizzaiola" (balok) lan "Ovoline"" (tigan)
Bobot saking keju punika kirang langkung 200 dumugi 795 gram
Werna kèju punika putih porselen mawi kulit ingkang tipis lan alus
Nalika kèju punika dipuntugel saged ngasilaken cuwèran putih ingkang mawi aroma susu
Mozzarella ingkang dipundamel mawi susu sapi alusipun boten kados Mozzarella ingkang dipundamel saking susu kerbau
Kèju Mozzarella dipunsadeé ing Italia sareng kaliyan toya dadihipun kanggé njagi segeripun
Kèju punika kèju seger ingkang kedah langkung dipuntedhi ing pinten-pinten dinten bibar dipundamel
Kèju Mozzarella sapunika kathah variasinipun kados ta:
Kelabat Klabet utawi Fenugreek (; Trigonella foenum-graecum) kalebet tuwuhan saking kulawarga Fabaceae
Klabet saged dipun-ginakaken kanggé obat herbal herb (godhongipun) lan dados rempah (wijinipun)
Klabet ugi kondhang minangka "methi")
Tuwuhan punika dipunbudi dayakaken kanthi global minangka "semi-arid crop" lan kalebet bumbu umum kanggé damel kari utawi karé
Nama "fenugreek" utawi "foenum-graecum" asalipun saking Basa Latin kanggé "Greek hay"
Tuwuhan punika mirib kaliyan "wild clover" ingkang dipunsebat deéning tiyang Swèdhen minangka : "bockhornsklöver" sami kaliyan namanipun wonten ing Basa Jerman ingkang ateges : "ram's horn clover"
Zohary lan Hopf nyathet bilih boten saged dipuntemtokaken pundi ingkang tipe alamiah saking strain "Trigonella" ingkang lajeng dipun"domestikasi" dados fenugreek nanging dipunpitadosi bilih tuwuhan punika rumiyin dipunbudidayakaken ing Near East
Turahan klabet kapanggih wonten ing Tell Halal, Iraq, (dhedhasar alisa radiocarbon prakiraan umur dumugi 4000 BC) lan Jaman Perunggu ing Lachish
Ingkang wiji garingipun kapanggih wonten ing makam Tutankhamen
Produksi utami klabet inggih punika Nepal, India, Pakistan, Bangladesh, Argentina, Egypt, France, Spain, Turkey, Morocco lan Cina
India punika nagara ingkang ngasilaken klabet paling ageng ing donya ing kawasan Rajasthan, Gujarat, Uttaranchal, Uttar Pradesh, Madhya Pradesh, Maharashtra, Haryana lan Punjab punika sentra produksi paling ageng ing India
Kalebet 80% produksi total nagaranipun
Qasoori Methi langkung kondhang kanggé "aroma pembangkit selera", asalipun saking Qasur, Pakistan ingkang dipunilini toya saking Kali Sutlej, ing India lan Pakistan ing kawasan Punjab
Jilani PhD, Arizona, DASD 2007) Mupangat
Wiji ingkang awujud kubus kanthi warna kuning dumugi amber asring dipun-ginakaken kanggé damel pickles, serbuk kari lan pasta kari, ugi klabet asring dipungayutaken kaliyan masakan saking India
Godhong garing ingkang dipunwastani "kasuri methi" (utawi "kasoori methi" ing India), bibar wewengkon Kasur ing Provinsi Punjab, Pakistan papan tuwuhan punika dipuntandur kanthi ageng gadhah rasa pait lan aroma ingkang nyengat sanget
Nalika dipunpanèn minangka wiji ijo dipunsebat Samodra Methi, ing Maharashtra mliginipun ing kiwa-tengené Mumbai ingkang asring dipuntandur celak pasisir ingkang mawi pasir
Awit saking punika lajeng dipunsebat Samodra ingkang ateges sagara ing Basa Sanskerta
Klabet ugi dipun-ginakaken déning bangsa Eritrea lan Etiopia minangka bumbu masakan
Tembung klabet ing Basa Amharic punika "abesh" (utawi "abish") lan wiji dipun-ginakaken ing Etiopia minangka pangobatan diabètes
Wiji klabet dipunpitadosi saged ningkataken produksi ASI
Saking kasiling panaliten kapanggih bilih klabet punika kalebet stimulator potent kanggé produksi ASI ingkang prakiraan saged ningkataken ASI 900%
Laporan uji non klinis nedahaken bilih klabet saged dados antivirus amargi saged nambani demam biyasa ing kelompok relawan.
Pirsani informasi ngenani Kelabat ing KamusWiki.
Pratélan Présidèn Prancis Kaca iki ngandhut pratélan Présidhèn Prancis
saiki sing njabat yaiku Présidhèn Républik II (1848-1852)
Saka ngadekké Républik tekan Bonaparte kapilih, kepala nagarané yaiku: Présidhèn Républik III (1870-1940)
Jabatan Présidhèn ora aktif nalika taun 1940-1947
Isabeau saking Bavaria Isabeau saking Bavaria (Prancis: "Isabeau de Bavière" skt
1370 – 24 September 1435) utawi asring ugi dipunsebat Elisabeth saking Bayern-Ingolstadt inggih punika Ratu Prancis (1385-1422) garwa saking Raja Charles VI, Piyambakipun punika asalipun saking anggota kulawarga Wangsa Valois
Piyambakipun punika dipunwastani amargi gadhah peranan ingkang wigati ing ngajengipun umum nalika wonten musibah ingkang dugi ing papréntahan garwanipun
Piyambakipun punika miyos wonten ing gedhong sepuh lan agung Wittelsbach, putri pambajeng saking Duke Stephen III Bavaria-Ingolstadt lan Taddea Visconti Milan
Isabeau dipunkintun dhateng Perancis lan krama kaliyan Charles tigang dinten bibar duginipun
Nalika taun 1389, upacara panobatan Isabeau dipunkurmati kanthi saé ing Paris
Charles kénging gerah mental nalika taun 1393 lan kapeksa narik dhiri saking papréntahan
Gerahipun Charles damel lowonging papréntahan ingkang ndadosaken perang sedhèrèk antawisipun Karajan Adipati saking Burgundia lan sedhèrèk ingkang njurung Charles, Louis Orléans
Isabeau punika kaombang-ambing ing tengahing fraksi-fraksi lajeng milih ingkang piyambakipun pitadosi saged damel untung kanggé ingkang marisi tahta
Piyambakipun ndhèrèk Burgundia, salajengipun Isabeau kénging masalah ing pamalsuan kaliyan adhi iparipun raja,Louis saking Orléans
Nalika piyambakipun milih Burgundia, para Armagnacs mbusak piyambakipun saking Paris lan dipunpenjara
Nalika taun 1407, John Orléans ingkang tansah wantun dipunpatèni Orléans lajeng ratu kelangan prabawa pulitik
Isabeau saking Bayern punika putri Stephen III saking Bayern-Ingolstadt lan Taddea Visconti
Taddea Visconti punika satunggaling wanita bangsawan Italia ingkang asalipun saking kulawarga Visconti ingkang mréntah Milan saking taun 1277 dumugi taun 1477
Tanggal ingkang pas babagan wiyosipun ing wewengkon Bayern punika boten dipunmangertosi
Simbah paternalipun punika Stephan II saking Bayern (putra Kaisar Ludwig IV) lan Elisabetta saking Sisilia, putri Raja Federico III saking Sisilia lan garwanipun Eleanor saking Anjou, Ratu Sisilia
Simbah maternalipun punika Barnabò Visconti, Maharaja Milan lan Regina-Beatrice della Scala
Regina punika putri Mastino II della Scala, Maharaja Verona saking taun 1329 dumugi taun 1351 lan garwanipun Taddea ing Carrara
Isabeau dipunbeta dhateng Perancis nalika taun 1385 minangka calon garwa Raja Charles VI
Taun-taun kapisan dipunlampahi déning pasangan mau kanthi tentrem dumugi wonten tandha-tandha gerah "mental" garwanipun ingkang wiwit katingal ing taun 1392
Tiyang sepuh Isabeau punika Stephen III saking Bayern-Ingolstadt lan Taddea Visconti
Ingkang kekrama kanggé 100.000 ducat mahar
Prakiraan piyambakipun punika wiyos wonten ing Munich minangka papan piyambakipun dipunbaptis ing Gréja Our Lady
Kagunganipun punika Merovingian kulawarga Wittelsbach ingkang kuna lan mapan, keturunan saking Charlemagne
Piyambakipun punika putri Louis IV, Kaisar Romawi Suci
Ing periode mau Bavaria punika ingkang paling kuwat saking nagara Jerman lan Wittelsbachs punika ingkang paling sugih ing kulawarga Bavaria
Paklik saking Isabeau punika Adipati Frederick saking Bavaria
Dipunprayogakaken ing taun 1383 bilih piyambakipun dipunwastani minangka pengantèn kanggé Raja Charles VI saking Perancis
Tetandingan mau dipunmajengaken malih ing pawiwahan dobel Burgundia ing Cambrai wulan April – John Fearless lan sedhèrèk putrinipun Margaret saking Burgundia lan ugi Margaret saking Bavaria kaliyan William saking Bavaria.
Paklik saking Charles VI bilih pawiwahan kanggé yasa "aliansi" kaliyan Kamaharajan Romawi Suci lan nglawan Inggris
Bapak saking Isabeau ingkang boten sarujuk kaliyan pamanggih mau ngirim piyambakipun kaliyan sedhèrèk marang Prancis kanthi alesan kesah ziarah marang Amiens kaliyan paklikipun
Nanging piyambakipun boten dipunparingi alesan sowanipun ing Prancis ingkang dipunprèksa minangka calon penganten kanggé Charles VI
Miturut kontèmporèr sajarah abad tengahan Jean Froissart piyambakipun nembé umur 13 utawi 14 nalika tetandingan dipunkajengaken lan kirang langkung 16 nalika mantènan ing taun 1385, nedahaken tanggal wiyosipun punika kirang langkung taun 1370
Sadèrèngipun prèsentasinipun dhateng Charles VI, Isabeau dipunkintun dhateng Hainaut satunggal wulan lan ing mriku piyambakipun etiket pengadilan Perancis
Nalika tanggal 13 Juli 1385 piyambakipun lajeng lelampahan ingkang badhé dipunaturaken marang Raja
Katingalipun Charles VI tresna sanget marang garwanipun lan kathah maringi bebungah
Ing taun 1386 nalika adicara warsa énggal kapisan piyambakipun dipunparingi beludru abrit Palfrey pelana mawi tembaga lan dipunhias mawi K lan E (kanggé Karol lan Elisabeth) lan terus maringi bebungah kados ali-ali, piranti pecah belah, lan rasukan
Panobatan Isabeau dipunwontenaken ing tanggal 23 Agustus 1389
Para wanita mulya ing prosesi panobatan ngginakaken busana ingkang mewah mawi bordir benang emas lan nitih tandhu ingkang dipunkawal déning ksatria
Philip Bold ngginakaken "doublet" bordir mawi 40 wedhus gembel lan 40 banyak (angsa) ingkang kahias mawi loncèng ingkang kadamel saking mutiara
Prosesi kalampahan saking énjang dumugi dalu
Mergi-margi kebak "tablo Vivants" nedahaken adegan Perang Salib, Deësis lan Gerbang Swarga
Langkung saking sewu ‘’burgher’’ jumeneng wonten ing sedawaning ruté prosesi
Ingkang satunggal siish ngginakaken rasukan warni ijo, lajeng ing sisih sanèsipun ngginakaken rasukan warna abrit
Prosesi kawiwit Porte de St
Denis ngliwati ing sangandhaping kanopi kain biru langit déné laré-laré ngginakaken busana kados malaika nyanyi mlebet ing Rue de St
Denis sadèrèngipun dugi ing Notre Dame kanggé upacara panobatan
Tuchman nyerat adicara, "Kathah sanget kaajaiban ingkang kedah dipunpirsani lan dipunremeni inggih punika dalu sadèrèngipun nyebrangi kreteg ingkang tumuju ing Notre Dame lan tampilan klimaks." Minangka Isabeau nyebrangi Grand Pont dhateng Notre Dame
Satunggaling akrobat mbeta kalih lilin mlampah sedawaning tali saking menara katedral dhateng griya paling inggil ing kutha
Bibar pamahkotaan Isabeau, prosesi damel margi malih saking Katedral sedawaning ruté dipunpadhangi déning 500 lilin
Isabeau ingkang nembé ngandhut pitung wulang badhé semaput ing dinten kaping gangsal karaméan
Kanggé mbayar adicara ingkang méwah punika lajeng pajek dipuninggilaken ing Paris kalih wulan salajengipun
Charles gerah kapisan ing taun 1392
Nalika wulan Agustus dinten ingkang panas piyambakipun nyerang ksatria kulawarganipun, kalebet sedhèrèkipun Orléans, saéngga damel sédanipun sekawan tiyang
Paklikipun, adipati dari Burgundia lan Berry énggal-énggal mendhet kesempatan saking gerahipun Raja lan ngrebut kuwaosing Raja lajeng yasa piyambakipun dados bupati
Ujug-ujug gerah mentalipun Raja dipunwastani déning sapérangan tiyang minangka tandha ukuman lan sanèsipun mastani minangka asil saking "ngèlmu sikir"
Sejarawan modern damel "spèkulasi" bilih piyambakipun punika gerah amargi medalipun "skizofrenia paranoid".
Froissart nggambaraken gerahipun Raja salajengipun saèstu parah bilih piyambakipun “tebih saking margi, boten wonten jampi (obat) ingkang saged nambani”
Piyambakipun waras saking serangan gerah kapisan lan dhokteripun, Guillaume de Harsigny paring pamrayogi program hiburan
Nalika Charles gerah ing taun 1390, Isabeau punika wanita kanthi umur 22 taun mawi tiga laré lan sampun kelangan kalih bayi
Amargi gerahipun sansaya parah nalika gantosing abad Isabeau dipunsebat nilaraken Charles
Nanging sejarawan Rachel Gibbons damel spèkulasi bilih Isabeau péngin nebihaken dpiyambakipun saking garwa lan gerahipun
Ingkang paling parah malih Charles boten saged nepangi Isabeau
Pulitik pengadilan lan intrik
Gesangipun Isabeau dipundamel dokumentasi kanthi saé, prakiraan paling ageng amargi gerahipun Charles saéngga damel papan ingkang boten limrah ing kakuwaosan
Andharan babagan sipat lan pitedahan ugi langka lan asring dados tetandingan
Piyambakipun asring dipungambaraken minangka “ingkang alit, mawi rikma coklat, utawi dhuwur lan mawi rikma ingkang pirang’’ gumantung kaliyan sumberipun
Panyerat sajarah kala punika nyerat bilih Isabeau punika saé, piyambakipun ngendika mawi aksèn Jerman kanthi saé sanajan piyambakipun sampun manggèn wonten ing Prancis wiwit saking mantènanipun
Sujarawan Tracy Adams ngandharaken Isabeau mianngka satunggaling diplomat ingkang gadhah bakat ingkang ngatur pulitik pengadilan kanthi gampil, "anggun", lan gadhah kharisma
Piyambakipun kasil anggènipun dados peran ingkang njagi tentremipun ing antawis manéka fraksi pengadilan mapinten-pinten taun
Isabeau naté tindak dhateng diplomasi internasional nalika piyambakipun nembé kemawon krama
Satunggaling wakil saking Florence nyelaki pamadosan prabawa pulitik Isabeau babagan ing Gian Galeazzo Visconti
Kala punika, Orléans lan Adipati saking Burgundia gabung kaliyan fraksi pro-Visconti déné anti-Visconti kirang paring prabawa kalebet Isabeau, kakangipun, Louis VII, Adipati Bayern, lan John III, ‘’Count of Armagnac’’
Ing periode wiwitan Ratu, Isabeau boten gadhah kakuwatan pulitik kanggé ngawontenaken éwah-éwahan
Pinten taun salajengipun, sanajan ing taun 1396 pawiwahan putrinipun, Isabella kaliyan Richard II saking Inggris (satunggaling adicara wonten mriku Charles nyerang ingkang damel pawartos amargi ngginakan rasukan sragam Galeazzo) Isabeau saged kasil anggènipun negosiasi aliansi antawisipun Perancis lan Florence kaliyan duta Florentine Buonaccorso Pitti
Charles dipunnobataken ing taun 1387 kanthi yuswa 20 taun, dumugi kontrol tunggal monarki
Ingkang kapisan dipunlampahi punika mandegaken likipun lan pamulihan saking déwan Marmousets – anggota déwan tradhisional kanggé bapakipun, Charles V – lan piyambakipun maringi tanggeljawab marang Orléans malih
Pinten taun salajengipun, bibar Charles kénging serangan gerah ingkang kaping satunggal, wonten masalah antawisipun Orléans lan karajan likipun, Adipati Burgundia, John, Adipati Berry, lan Louis II, Adipati Bourbon
Lajeng Isabeau dipunpeksa supados njagi katentreman ing tengah-tengahing prastawa rebutan kakuwaosan pinten-pinten taun
Peranan Isabeau wonten ing sajarah Perancis punika ndadosaken piyambakipun dados sasaran péna para sejarawan mapinten-pinten abad
Serangan pena punika asalipun saking "interpretasi" miring nalika Isabeau gadhah peran ingkang wigati nalika nglampahi "negosiasi" kaliyan Inggris saéngga ngasilaken Perjanjian Troyes (1420) lan saking pawartos alit babagan panyelèwènganipun ingkang kawiwitan ing Paris nalika 1422-1429 masa penjajahan Inggris
Pawartos punika kawiwitan amargi kathah tiyang ingkang rumaos curiga bilih putra Isabeau, Charles VII punika laré ingkang kasil saking piyambakipun nyelèwèng, ingkang lajeng ngupaya kanggé nggusah Inggris lan dipuntampi déning masarakat minangka Raja Perancis kanthi sah
Kabar mau saged kapanggihaken wonten ing satunggaling puisi kanthi irah-irahan "Pastoralet" ingkang nyebar ing jaman mau
Isabeau manggèn wonten ing papan ingkang mbetahaken peran ingkang kuwat anggènipun ngisi lowongan ingkang dipuntilaraken déning garwanipun ingkang gadhah gerah mental
Pinten taun salajengipun bibar kawiwitan gerahipun Sang Raja, dhokter paring pamanggih program hiburan kanggé Raja lan punika ndadosaken anggota mahkamah paring pamanggih supados sang Raja dipunparingi "kejutan" marang Ratu lan anggota astana sanèsipun mawi busana tiyang jaler ingkang sereng lan damel kaget kanthi ujug-ujug kanggé maringi bal lan ngrayakaken mantènan satunggaling pangiring Ratu
Wonten ing karaméan mau, Bola kakung ingkang kobong (Prancis: "Bal des Ardents", Elisabeth mirsani kacilakan obor ingkang ngeri lan ndadosaken sang Raja tilar donya.
Isabeau punika dados eri ing donyaning pulitik
Boten namung amargi masalah mental garwanipun ingkang dipunpitadosi kénging lelara "skizofrenia", nanging ugi amargi pesaingan ingkang wonten antawisipun sapérangan anggota kulawarga karajan
Amargi raja boten saged nepangi piyambakipun lan dukha amargi rawuhing piyambakipun lajeng wonten pamanggih supados maringi piyambakipun wanita simpenan ingkang kala punika, Odette de Champdivers
Odette punika mendhet peranipun nalika taun 1405, nanging kala punika sang Raja taksih wonten gayutan kaliyan Isabeau, ingkang ngandhut pungkasan ing taun 1407
Nalika tanggal 11 Oktober 1418 sang Raja nyerat satunggaling layang ingkang paring dhawuh kanggé maringi 2.000 "livres tournois" marang Isabeau kanggé nulung nebus gesper berlian ("fermail") ingkang dipunparingaken Charles nalika dinten mantènipun
Sesupe mau dipunpendhet lan dipunsade tanpa dipunmangertosi kados nalika piyambakipun dipunguwang dhateng Tours ing taun 1417
Boten cetha kados pundi layang karajan ingkang dipunpitakenaken punika medal saking sang Raja piyambak
Ing antawisipun tiyang ingkang nyobi ngatur papréntahan nalika Sang Raja boten saged, rayinipun Sang Raja, Louis I saking Orléans lan prunanipun (keponakan) Jean I saking Burgundia
Mungsuhan Orléans kaliyan Burgundia dumugi titik krisis nalika sang pemimpin dipunpejahi nalika taun 1407
Sengitinipun sansaya inggil lan masa perang sedhèrèk kadadosan
Ingkang njurung pungkasan sang Adipati punika kondhang minangka Armagnac
Henry V saking Inggris mendhet untung saking masalah ing sajeroning karajan lajeng nyerang pasisir "barat laut" Perancis
Piyambakipun ngirim gaman perang dhateng Agincourt
Kathahipun sedaya génerasi pemimpin militèr pejah utawi dipunsandra satunggal dinten
Jean I ingkang boten naté ajrih punika taksih mungsuhi kulawarga karajan lan Armagnacs tansah nétral amargi Henry V saged naklukaken kutha-kutha ing lèr Perancis
Sapérangan ageng kalih welas laré-laré Isabeau boten saged tahan gesang dumugi ageng
Boten dangu saking punika laré ingkang kaping gangsal lan pungkasan dipunparingi gelar dauphin minangka pewaris tahta karajan, 16 taun Charles VII saking Perancis lajeng ngawontenaken "negosiasi" kaliyan Jean sans Peur nalika taun 1419
Pejabat rumah tangga dauphin mejahi Jean nalika pepanggihan wonten ing satunggaling kreteg ing ngandhaping "perlindungan" Charles
Adipati Burgundia ingkang énggal, Philippe ingkang saé gabung kanggé makaryo sesarengan kaliyan Inggris
Sapérangan ageng pérangan lèr Perancis ing sangandhaping dominasi luar nagari, Isabeau sarujuk kaliyan Perjanjian Troyes ing taun 1420
Punika lajeng damel rencana mantènan antawisipun putrinipun, Catherine saking Valois kaliyan Henry V lan nglantik calon kulawarga karajan kanggé Henry V lan laré-larénipun Charles VI sarujuk kaliyan prajanjèn mau lan nuduh bilih Dauphin punika dados "pengkhianat"
Dauphin sampun njangkar dhawuh saking bapakipun supados kondur marang kulawarga karajan ; lan ugi piyambakipun ngrebut otoritas karajan kanthi mendhet gelar bupati, sarta piyambakipun gadhah alesan lan ngapusi babagan pejahipun Adipati Burgundia
Charles VI mangkat nalika wulan Oktober 1422, lan amargi Henry V sampun tilar donya langkung rumiyin, putra Henry ingkang taksih alit, Henry VI ingkang dipunparingi tahta déning Charles VI lan Raja Perancis, kados ingkang sinerat wonten ing Perjanjian Troyes
Dauphin Charles VII punika yuswanipun 19 taun nalika bapakipun tilar donya, nyebataken bilih Perjanjian Troyes punika boten sah lan mastani kapemimpinan saking parté Armagnac ingkang nguwaosi laladan Perancis ingkang sanès ing ngandhapipun kuwaosipun Inggris lan Burgundia
Kawontenan Charles VII lan boten patuhipun marang tiyang sepuh, piyambakipun ugi ngadepi gayutan ingkang sami kaliyan larénipun piyambak Louis XI
Guru Charles punika ibu mertuanipun Jolantha saking Aragon ingkang boten purun maringi ijin kesah dhateng pengadilan nalika ibunipun nimbali
Isabeau manggèn wonten ing kuwaosing Inggris lan boten wonten prabawa ingkang langkung tebih ing urusan publik
Piyambakipun séda wonten ing Paris nalika taun 1435 lan dipunmakamaken wonten ing Basilika Santo Denis
Kekancingan Troyes (Perjanjian Troyes) lan taun salajengipun
Nalika taun 1419, Henry V ngisi ing Normandia, Adipati Burgundia ingkang énggal, Philip ingkang saé damel sekuthu kaliyan Inggris lan meksa Isabeau supados gabung kaliyan piyambakipun.
Nanging Isabeau tansah setya marang Raja lan marang Prancis
Ing taun 1420, Henry V ngirim Louis de Robersart dhateng Paris supados rembagan kaliyan Isabeau amargi hubunganipun kaliyan Bavaria kanthi ancas mapanaken Ratu kanthi nyaman ing “gencatan senjata”
Kekalihipun pepanggihan piyambak lan Isabeau nampi Kekancingan Troyes (Perjanjian Troyes)
Prancis tanpa pewaris tahta amargi Raja ingkang dipuncabut hak warisipun ing Dauphin
Piyambakipun nyerat ing taun 1420 babagan Charles VII bilih piyambakipun sampun “boten patut sukses ing tahta utawi gelar sanèsipun”, amargi tumindakipun ingkang ngrisak saben kemungkinan gencatan senjata kaliyan Burgundia.
Charles Orléans ing larikan salajengipun minangka ahli waris sampun dipuntawan ing Pertempuran Agincourt lan dipunpenjarakaken wonten ing London
Nalika boten wontenipun pewaris resmi tahta, Isabeau ngancani Charles kanggé nandhatangani Perjanjian Troyes ing wulan mei 1420
Rawuhipun Isabeau punika boten trep kaliyan andharan ingkang boten saged dipunbuktekaken bilih masa ngajeng piyambakipun maringaken Prancis marang Inggris
Pinten-pinten abad, Isabeau jumeneng dipunwastani nilaraken makutha amargi kekancingan
Miturut paugeran ing kekancingan, Charles taksih tetep dados Raja Perancis nanging Henry V ingkang krama kaliyan putrinipun Catherine tansah ngontrol wewengkon ingkang takluk marang Normandia, Perancis lajeng dipunpréntah déning Adipati Burgundia lan dados panerusipun Charles Isabeau manggèn wonten ing Inggris ingkang dipunkontrol Paris
Isabeau dipunbusak saking prabawa pulitik lan pensiun kanggé gesang wonten ing Hôtel Saint-Pol kaliyan garwa kaping kalih kakangipun Isabeau, Catherine saking Alençon
Piyambakipun dipunkancani déning wanita-wanita Amelie von Orthenburg lan Madame de Moy, ingkang pungkasan punika ingkang lelampahan saking Jerman lan manggèn kaliyan Isabeau minangka dame d'honneur saking taun 1409
Isabeau tilar donya wonten ing mriku nalika taun 1435
Sédanipun lan pamakaman Isabeau dipundamel dokumèntasi déning Jean Chartier (anggota St Denis Abbey) ingkang prakiraan dados “saksi mata”
Isabeau punika asring dipunmandegaken déning para sujarawan minangka tiyang ingkang nakal, pamimpin ingkang boten gadhah, sudut pandang lajeng éwah nalika abad kaping 20
Sujarawan kontemporer nggambaraken Isabeau mendhet perang pemimpin ingkang saèstu prigel kanggé Ratu ing mangsa mau, sanajan piyambakipun kapeksa mikul tanggeljawab minangka dampak saking gerahipun Charles
Para kritikus nampi bab ingkang miring wonten ing peranipun anggènipun negosiasi kaliyan Inggris ingkang ndadosaken Perjanjian Troyes lan kabar babagan nyelèwèngipun kaliyan Orléans
Gibbon nyerat babagan tugas ratu inggih punika kanggé damel amanipun makutha lan ugi njagi garwanipun, sujarawan nggambaraken Isabeau punika boten kasil anggènipun nglampahi kalih tugas mau lan ndadosaken piyambakipun tiyang ingkang awon ing sujarah
Gibbon ngandharaken bilih pitedahan saking phisikipun taksih dèrèng gamblang, gumantung gambaran Isabeau minangka tiyang ingkang saé menapa ingkang awon